钦定古今图书集成/明伦汇编/闺媛典/第181卷 > 刘嘉谟妻侯氏
## 钦定古今图书集成/明伦汇编/闺媛典/第181卷 > 刘嘉谟妻侯氏

按《雄县志》：侯氏，刘嘉谟妻。夫亡，氏方有身，痛欲死。母
曰：“独不为刘氏保遗腹耶？”乃稍自遣。有贵家子求娶，
舅姑迫夺其志，氏以剪刺目，妯娌抱持之，乃剪发自
誓。迨娩男，遂亲哺养。贫甚，惟纺绩以给。子长命学，尝
勉之曰：“我为汝不死，汝无负我苦心。”万历十年赐建
坊旌表。